Period: Old Babylonian
Genre: Literary
Transliteration:
<SURFACE>
en-e an-na <unk> mu-ni-in-su-ub
ŋi₆-u₃-na šu tag mu-ni-in-dug₄
{d}nanna-a an-na <unk> mu-ni-in-su-ub
ŋi₆-u₃-na šu tag mu-ni-in-dug₄
kur suh₃-suh₃-ha-ta e₃-a-ni
an-bar₇-ra {d}utu bi₂-in-gub
{d}dil-im₂-babbar kur suh₃-suh₃-ha-ta e₃-a-ni
an-bar₇-ra {d}utu bi₂-in-gub
a-a-ni inim-ma-ni zid-da
ud-de₃ ŋi₆-a...mu-un-di-ni-ib₂-be₂
{d}en-lil₂-le inim...zid-da
ud-de₃ ŋi₆-a inim mu-un...ib₂-gub
eš-bar-ra nam mu-un-di-ib₂-tar-re
ŋi₆-par₄ mah-a-ni limmu₄ na-nam
{du}du₈ limmu₅ mu-un-na-ŋar-ra
ŋa₂ tur₃ gal-a-ni eše₃ <unk> limmu₅-am₃
{ŋeš}al-ŋar-sur₉-ra mu-na-tag-tag-ge
ab₂-bi gu₂ mu-un-na-di-ni...re
ab₂ hi-a-ni šaru šar₂-am₃
ab₂ peš₁₃ amar-a-ni šaru šaru šaru-am₃
gud-ab₂-ka-ni šaru šaru šaru šar₂ šar₂ šar₂ šar₂ šar₂-am₃
ab₂ igi gun₃-bi šaru šar₂ šar₂ šar₂ šar₂-am₃
ab₂ babbar₂-bi šaru šaru šar₂ šar₂ šar₂ šar₂ šar₂-am₃
<SURFACE>
ab₂ dara₄-bi ia₂-ta a-ra₂ limmu₅-am₃
ab₂ hi-a a-a {d}nanna-ke₄
ab₂ šilam-a-ni šaru šaru šaru šaru šaru na-nam
ab₂ zag-e₃-zag-eš₅-bi limmu₅-me-eš
maš₂-anše-maš₂-anše-bi imin-me-eš
unud sur₂-du₃-bi imin-me-eš
ab₂-ba til₃-la-ba limmu₅-me-eš
en-ra mu-un-tur-tur mu-un-buluŋ₃-e-ne
ŋi₆-par₄-ra mu-ni-ib-su₃-su₃-u₃-ne
umbisaŋ gal-bi {d}nisaba-ke₄
{d}nisaba-ke₄ šid-bi mu-un-dab₅ im-ma bi₂-ib-gub-bu-en
ab₂ kug {d}nanna-ke₄ mi₂ dug₄-ga šul {d}suen za₃-mi₂
i₃ nam-he₂ gara₂ tur₃ gi₄-gi₄-a-ke₄ šu mu-un-da-mu₂-mu₂
kurun₂ gal hur-saŋ lal₃ kurun₂-bi-da
lugal-ra du₈ mah sikil-la-na mu-na-da-šar₂-re
kalag-ga ŋeškim-ti {d}en-lil₂-la₂ šul diŋir zi-ŋal₂-la
mas-su kalam-ma {d}nin-gal nin ŋi₆-par₄-ra
a-a {d}nanna za₃-mi₂
<RULING>

Cuneiform:
<SURFACE>
𒂗𒂊𒀭𒈾<unk>𒈬𒉌𒅔𒋢𒌒
𒈪𒅇𒈾𒋗𒋳𒈬𒉌𒅔𒅗
𒀭𒋀𒆠𒀀𒀭𒈾<unk>𒈬𒉌𒅔𒋢𒌒
𒈪𒅇𒈾𒋗𒋳𒈬𒉌𒅔𒅗
𒆳𒄗𒄗𒄩𒋫𒌓𒁺𒀀𒉌
𒀭𒉈𒊏𒀭𒌓𒉈𒅔𒁺
𒀭𒀸𒁽𒌓𒆳𒄗𒄗𒄩𒋫𒌓𒁺𒀀𒉌
𒀭𒉈𒊏𒀭𒌓𒉈𒅔𒁺
𒀀𒀀𒉌𒅗𒈠𒉌𒍣𒁕
𒌓𒉈𒈪𒀀...𒈬𒌧𒁲𒉌𒌈𒁉
𒀭𒂗𒆤𒇷𒅗...𒍣𒁕
𒌓𒉈𒈪𒀀𒅗𒈬𒌧...𒌈𒁺
𒌍𒁇𒊏𒉆𒈬𒌧𒁲𒌈𒋻𒊑
𒈪𒆦𒈤𒀀𒉌𒀼𒀸𒈾𒉆
𒁺𒂃𒐉𒈬𒌧𒈾𒃻𒊏
𒂷𒉣𒇬𒃲𒀀𒉌𒅂<unk>𒐉𒀀𒀭
𒄑𒀠𒃻𒋪𒊏𒈬𒈾𒋳𒋳𒄀
𒀖𒁉𒄘𒈬𒌧𒈾𒁲𒉌...𒊑
𒀖𒄭𒀀𒉌𒐬𒊹𒀀𒀭
𒀖𒊴𒀫𒀀𒉌𒐬𒐬𒐬𒀀𒀭
𒄞𒀖𒅗𒉌𒐬𒐬𒐬𒊹𒊹𒊹𒊹𒊹𒀀𒀭
𒀖𒅆𒁯𒁉𒐬𒊹𒊹𒊹𒊹𒀀𒀭
𒀖𒌓𒌓𒁉𒐬𒐬𒊹𒊹𒊹𒊹𒊹𒀀𒀭
<SURFACE>
𒀖𒁱𒁉𒐊𒋫𒀀𒁺𒐉𒀀𒀭
𒀖𒄭𒀀𒀀𒀀𒀭𒋀𒆠𒆤
𒀖𒉦𒀀𒉌𒐬𒐬𒐬𒐬𒐬𒈾𒉆
𒀖𒍠𒌓𒁺𒍠𒁹𒁹𒁹𒁉𒐉𒈨𒌍
𒈧𒀲𒈧𒀲𒁉𒅓𒈨𒌍
𒀖𒆪𒊨𒆕𒁉𒅓𒈨𒌍
𒀖𒁀𒋾𒆷𒁀𒐉𒈨𒌍
𒂗𒊏𒈬𒌧𒌉𒌉𒈬𒌧𒉽𒉽𒂊𒉈
𒈪𒆦𒊏𒈬𒉌𒅁𒋤𒋤𒅇𒉈
𒋃𒃲𒁉𒀭𒊺𒉀𒆤
𒀭𒊺𒉀𒆤𒋃𒁉𒈬𒌧𒆪𒅎𒈠𒉈𒅁𒁺𒁍𒂗
𒀖𒆬𒀭𒋀𒆠𒆤𒊩𒅗𒂵𒂄𒀭𒂗𒍪𒍠𒊩
𒉌𒉆𒃶𒂶𒉣𒇬𒄄𒄄𒀀𒆤𒋗𒈬𒌧𒁕𒊬𒊬
𒁷𒃲𒄯𒊕𒋭𒁷𒁉𒁕
𒈗𒊏𒂃𒈤𒂖𒆷𒈾𒈬𒈾𒁕𒊹𒊑
𒆗𒂵𒅆𒁾𒋾𒀭𒂗𒆤𒇲𒂄𒀭𒍣𒅅𒆷
𒈦𒋢𒌧𒈠𒀭𒎏𒃲𒎏𒈪𒆦𒊏
𒀀𒀀𒀭𒋀𒆠𒍠𒊩
<RULING>